Ο **Δημήτρης Παρασκευάς** είναι δικηγόρος στον Άρειο Πάγο εξειδικευμένος στις διεθνείς εξαγορές/συγχωνεύσεις και τις ιδιωτικοποιήσεις   και πρώην Ειδικός Γραμματέας Αποκρατικοποίησης. Είναι γιος του Ηλία Παρασκευά (07/07/1912 - 23/09/1991), του επονομαζόμενου «Πρύτανη των Ελλήνων Δικηγόρων» και πρώην αντιπροέδρου του Δικηγορικού Συλλόγου Αθηνών , που είναι αναγνωρισμένος ως διαμορφωτής της νομολογίας του Αρείου Πάγου και του Συμβουλίου της Επικρατείας για παραπάνω από 45 χρόνια.

Επαγγελματική σταδιοδρομία
--------------------------

Στις αρχές του 1993, ο Δημήτρης Παρασκευάς διετέλεσε Σύμβουλος του Υπουργού Βιομηχανίας, Ενέργειας και Τεχνολογίας και μετά από σύντομο χρονικό διάστημα διορίστηκε Ειδικός Γραμματέας Αποκρατικοποίησης στο Υπουργείο Βιομηχανίας, Ενέργειας και Τεχνολογίας (νυν Υπουργείο Οικονομίας, Ανάπτυξης και Τουρισμού). Κατά τη διάρκεια της θητείας του ως Ειδικού Γραμματέα Αποκρατικοποίησης, το ελληνικό Πρόγραμμα Αποκρατικοποίησης απέφερε έσοδα περίπου 10 δισ. δολάρια ΗΠΑ μέσα σε μόλις 6 χρόνια (1993-1999), ποσό που ισοδυναμεί με το οκταπλάσιο περίπου των εσόδων του Προγράμματος Αποκρατικοποίησης από το 1977 ως το 1992. Για το επίτευγμα αυτό οι Financial Times τον χαρακτήρισαν «Super Salesman» και τον επαίνεσαν για το «ατάραχο» στυλ του στο κλείσιμο συμφωνιών.

Είναι Διαχειριστής Εταίρος της «Παρασκευάς Δικηγορικής Εταιρεία» («Elias Paraskevas Attorneys1933»), διεθνούς δικηγορικής εταιρείας με γραφεία στην Αθήνα και το Λονδίνο, και Πρόεδρος του συμβουλευτικού της σκέλους στο Μονακό, «Paraskevas S.A.M.». Το 2014 διορίστηκε European Liaison Officer της Επιτροπής Τραπεζικού Δικαίου του Διεθνούς Δικηγορικού Συλλόγου (International Bar Association), ενώ τον Ιανουάριο του 2016 προήχθη σε Treasurer.

Ακόμη, αναφέρεται σταθερά ως ένας από τους κορυφαίους δικηγόρους διεθνώς σε θέματα συγχωνεύσεων και εξαγορών από τους οδηγούς Who’s Who Legal (2005-2015) και Legal Media Group Guide to the World’s Leading Lawyers (2007-2015). Ο οδηγός Legal 500 (2015) τον χαρακτήρισε «νομική ιδιοφυΐα με εξαιρετικά ανεπτυγμένο επιχειρηματικό και νομικό αίσθημα».

Προσωπική ζωή
-------------

Ο Δημήτρης Παρασκευάς ίδρυσε το «Ίδρυμα Ηλία Παρασκευά», μέσω του οποίου μεταξύ άλλων δώρησε τον όροφο «Ηλία Παρασκευά» στο νέο ακαδημαϊκό κτίριο του London School of Economics and Political Science (LSE), που εγκαινιάστηκε από την Α.Μ. Βασίλισσα της Αγγλίας Ελισάβετ ΙΙ. 

Είναι επίσης ενθουσιώδης συλλέκτης έργων μοντέρνας τέχνης Ελλήνων γλυπτών και ζωγράφων. Η «Συλλογή Παρασκευά» θεωρείται μοναδική και συχνά αναφέρεται σε μελέτες που αφορούν τη μοντέρνα γλυπτική στην Ελλάδα.

Συμμετέχει συχνά ως ομιλητής σε διεθνή συνέδρια. Τον Ιούνιο του 2010, λίγο πριν το ξέσπασμα της οικονομικής κρίσης στην Ελλάδα, σε μια εκδήλωση του Διεθνούς Χρηματοπιστωτικού Ινστιτούτου (Institute of International Finance) στη Βιέννη, ο Δημήτρης Παρασκευάς δήλωσε δημόσια στον Γεώργιο Παπανδρέου, τότε Πρωθυπουργό της Ελλάδας, μπροστά σε κοινό 400 τραπεζιτών, δικηγόρων και αξιωματούχων ρυθμιστικών αρχών, ότι δεν ήταν αναμενόμενο η Ελληνική Κυβέρνηση να εξυπηρετήσει το χρέος. Σε απάντηση, ο Γεώργιος Παπανδρέου διαβεβαίωσε ότι η Ελλάδα θα εξυπηρετήσει το χρέος, αλλά 18 μήνες αργότερα το ελληνικό PSI (Private Sector Involvement) τον διέψευσε.

Παραπομπές
----------

1. ↑  «Who's Who Legal». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 14 Οκτωβρίου 2015.
2. ↑  «Greek Power Summit 2011». Αρχειοθετήθηκε από το πρωτότυπο στις 13 Ιανουαρίου 2016. Ανακτήθηκε στις 14 Οκτωβρίου 2015.
3. ↑  *Νομικό Βήμα*. Δικηγορικός Σύλλογος Αθηνών. 1991. σελ. 1015.
4. ↑  *Καθημερινή*: σελ. 14. 24/09/1991.
5. ↑  *Φύλλο Εφημερίδας της Κυβέρνησης* **25**. 22/02/1993.
6. ↑  *Φύλλο Εφημερίδας της Κυβέρνησης* **120**. 22/07/1993.
7. ↑  «Greece: Total Privatization Revenues and Transactions (2012)». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 14 Οκτωβρίου 2015.
8. ↑  Clifton, Judith; Comin Francisco; Diaz Feuntes Daniel (2006). «Privatizing public enterprises in the European Union 1960-2002: ideological, pragmatic, inevitable?». *Journal of European Public Policy*: 743.
9. ↑  *Financial Times*. 04/06/1999.
10. ↑  «Επίσημη ιστοσελίδα Elias Paraskevas Attorneys1933». Αρχειοθετήθηκε από το πρωτότυπο στις 10 Φεβρουαρίου 2016. Ανακτήθηκε στις 14 Οκτωβρίου 2015.
11. ↑  IBA - Officers for Banking Law Committee[*νεκρός σύνδεσμος*]
12. ↑  «International Bar Association - Officers' List». [*νεκρός σύνδεσμος*]
13. ↑  «Chambers & Partners - Banking & Finance Lawyers & Law Firms». Αρχειοθετήθηκε από το πρωτότυπο στις 11 Ιουνίου 2015. Ανακτήθηκε στις 14 Οκτωβρίου 2015.
14. ↑  «Chambers & Partners - Corporate/Commercial Lawyers & Law Firms». Αρχειοθετήθηκε από το πρωτότυπο στις 11 Ιουνίου 2015. Ανακτήθηκε στις 14 Οκτωβρίου 2015.
15. ↑  New Academic Building 2008 - LSE[*νεκρός σύνδεσμος*]
16. ↑  *The Wall Street Journal* (Europe). 09/01/2004.
17. ↑  «"Το περίβλημα και το πέταγμα: Ένα σχόλιο για τη νέα ελληνική γλυπτική"». Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 14 Οκτωβρίου 2015.
18. ↑  «IBA Conference Dublin» (PDF). Αρχειοθετήθηκε από το πρωτότυπο (PDF) στις 28 Οκτωβρίου 2012.
19. ↑  «IBA Conference Boston» (PDF). Αρχειοθετήθηκε από το πρωτότυπο (PDF) στις 20 Μαρτίου 2015.
20. ↑  «BLOOMBERG: Papandreou Defiance of Default Inspired by Gun-to-Throat Seizure in Greece». Jun 25, 2010. Αρχειοθετήθηκε από το πρωτότυπο στις 2016-01-02. .